Marko Bačanović

**Marko Bačanović** (Sarajevo, 2. juli 1984) bosanskohercegovački je pjesnik, esejista i prevodilac.

## Biografija 
Rođen i odrastao u Sarajevu. Diplomirao je i magistrirao na Odsjeku za slavenske jezike i književnosti Filozofskog fakulteta Univerziteta u Sarajevu. Godine magistarskog i doktorskog studija provodi na Puškinovom institutu u Moskvi, kao i na Univerzitetu u Varšavi kao dio studentske razmjene između država Evropske unije i Zapadnog Balkana. Jedno vrijeme zaposlen je na Katedri za ruski jezik i književnost u Sarajevu, kao asistent na svim predmetima vezanim za rusku književnost, istoriju i kulturu. Objavio je zbirke pozije *Dreka pamtivijeka* (2019) *Dvojnik* (2021) i Kadiš za Sarajevo (2025). Dobitnik je niza domaćih i međunarodnih pjesničkih nagrada. Urednik je za književnost u banjalučkom naučno-popularnom časopisu *A priori*. Bavi se i esejistikom, kao i književnim prevođenjem sa ruskog, poljskog, njemačkog i engleskog jezika. Živi i stvara u Varšavi.

## Objavljene knjige 
* *Dreka pamtivijeka* - Sarajevo: Internacionalni multireligijski i interkulturalni centar Zajedno, IMIC, 2019. ISBN 978-9958-9786-8-5
* *Troknjižje* (Sve buduće revolucije; Dvojnik; Anđeo u kamenolomu) / Aleksandar Novaković, Marko Bačanović, Patrik Weiss. – Beograd: Udruženje nezavisnih pisaca Srbije. 2020. ISBN 978-86-81192-09-2
* *Dvojnik* - Tešanj: Planjax komerc, 2021. ISBN 978-9958-34-513-5
* *Kadiš za Sarajevo* - Beograd: Udruženje nezavisnih pisaca Srbije. 2025. *ISBN* - 978-86-81192-73-3

## Nagrade i priznanja 
* *Nagrada Tragom Nastasijevića* – Druga nagrada* u kategoriji poezije (Gornji Milanovac, Srbija, 2019).
* *Nagrada Mili Dueli 2019 – Treća ukupna nagrada* na Balkanskom takmičenju poezije (Jajce, Bosna i Hercegovina, 2019)
* *Nagrada Mili Dueli 2019 – Prva nagrada* za najboljeg autora iż Bosne i Hercegovine (Jajce, Bosna i Hercegovina, 2019)
* *Nagrada Udruženja nezavisnih pisaca Srbije (UNPS) – Prva nagrada* za najbolji poetski ciklus sa sezonu 2019/2020. (Beograd, Srbija, 2020)
* *Nagrada Melničkih večeri poezije – Specijalna nagrada Sloboda* na 21. međunarodnim Melničkim večerima poezije (Melnik, Bugarska, 2020)
* *Treća nagrada* na Prvom međunarodnom književnom konkursu Borislav Gavrić (Lukavac, Bosna i Hercegovina, 2020)
* *Specijalna pohvala* za odličnu poeziju na Drinskim književnim susretima 2020. (Zvornik, Bosna i Hercegovina, 2020)
* *Nagrada Fondacije za izdavaštvo Bosne i Hercegovine* za 2020. godinu. (Sarajevo, Bosna i Hercegovina, 2020)
* *Prva nagrada na Internacionalnom književnom festivalu ARS MEA 2021* (Mesina, Italija, 2021)
* *Prva nagrada za poeziju* na Internacionalnom festivalu kratke književne forme u Zatonu 2022. (Zaton, Crna Gora, 2022)
* *Nagrada za najboljeg autora na južnoslavenskim jezicima* na 8. međunarodnom književnom festivalu Pero Živodraga Živkovića. (Zenica, Bosna i Hercegovina, 2022)
* *Treća nagrada - Bronzani kladenac* na 8. međunarodnom pjesničkom konkursu „Kiprijanov kladenac 2022. (Bajina Bašta, Srbija, 2022)
* *Prva nagrada – laureat 9. Međunarodnog književnog festivala Pero Živodraga Živkovića 2023*. (Zenica, Bosna i Hercegovina, 2023)
* *Prva nagrada – Zlatni kladenac* na 9. Međunarodnom pjesničkom konkursu „Kiprijanov kladenac 2023. (Bajina Bašta, Srbija, 2023)
* *Nagrada *Otkup* za rukopis zbirke pjesama *Kadiš za Sarajevo* na 67. nagradnom konkursu Saveza jevrejskih opština Srbije, za radove iz svih oblasti a sa jevrejskom temom, za 2023. godinu (Beograd, Srbija, 2023)
* *Nagrada Pečat varoši sremskokarlovačke* za najbolju knjigu poezije u 2025. godini za zbirku Kadiš za Sarajevo. (Sremski Karlovci, Srbija, 2025)

## Reference 
## Vanjski linkovi 
* Članak na jergović.com
* Članak na remarker.media
* Članak na Byka
* Članak na oslobodjenje.ba
* Članak na prozaonline.com
* Promocija knjige Marka Bacanovića

Kategorija:Rođeni 1984.
Kategorija:Bosanskohercegovački pjesnici
Kategorija:Bosanskohercegovački esejisti
Kategorija:Bosanskohercegovački prevodioci
Kategorija:Biografije, Sarajevo
Kategorija:Živi ljudi